hotchpotch/miracl-hf-unified huggingface dataset:
Sosialidemokraattiset Nuoret
Demarinuoret, viralliselta nimeltään Sosialidemokraattiset Nuoret Ry, on vuonna 1906 perustettu Suomen sosialidemokraattisen puolueen nuorisojärjestö. Toukokuussa 2016 liiton puheenjohtajaksi valittiin rovaniemeläinen Mikkel Näkkäläjärvi. Demarinuorissa on nykyisin jäseniä noin 5 000. 1970-luvun alkupuolella jäsenmäärä oli noin 40 000.
SDP:n ensimmäinen nuorisojärjestö Suomen Sosialidemokraattinen Nuorisoliitto perustettiin joulukuussa 1906 Tampereella. Liitto jäi vuonna 1921 kommunistien käsiin ja sen tilalle perustettiin sosialidemokraattiselle pohjalle uusi Sosialidemokraattinen Työläisnuorisoliitto, joka vaihtoi vuonna 1951 nimekseen Sosialidemokraattinen Nuorisoliitto (SSN).
Sosialidemokraattisessa puolueessa oli 1950-luvulla puoluehajaannus, jossa osapuolina olivat SDP:stä eronneet ja TPSL:n perustaneet "skogilaiset" sekä SDP:hen jääneet "leskisläiset". Nuorisoliitto jäi hajaannuksessa TPSL:n kannattajien hallintaan ja muutti myöhemmin nimensä "Suomen Sosialistiseksi Nuorisoliitoksi". Kesäkuussa 1959 Porissa perustettiin SDP:lle uusi nuorisojärjestö Sosialidemokraattisen Nuorison Keskusliitto (SNK). SNK:hon liittyi sittemmin enemmistö vanhan SSN:n järjestöistä ja jäsenistöstä.
Demarinuoret on Euroopan sosialististen nuorten (YES), Sosialististen nuorten kansainvälisen liiton (IUSY) ja Pohjoismaiden sosialidemokraattisten nuorten liiton (FNSU) jäsen. Euroopan Demarinuorten YES:n puheenjohtajana toimi vuosina 2011–2015 suomalainen Kaisa Penny.
Vuodesta 2017 YES:n pääsihteerinä on toiminut suomalainen Tuulia Pitkänen
Järjestön äänenkannattaja on neljästi vuodessa ilmestyvä "Lippu" (). Lehti on ilmestynyt tällä nimellä vuodesta 1972. Lippua edelsivät "Kuriiri" (1971) ja "Nuorin Siivin" (1958–1970).
Sosialidemokraattisiin Nuoriin kuuluu seitsemän alueellista piirijärjestöä ja ruotsinkielinen nuorisopiiri "Finlands svenska unga socialdemokrater" (FSUD). Demarinuorten valtakunnallisia jäsenjärjestöjä ovat "JHL:n nuoret demarit – JuDe" ja "Kohti Huomista – Metallin Demarinuoret" (KOHMELO).
Aikaisemmat puheenjohtajat ja pääsihteerit on lueteltu Sosialidemokraattisten Nuorten edeltäjäorganisaatioita käsittelevien artikkeleiden yhteydessä. Vuosien 1906–1921 puheenjohtajat ja sihteerit löytyvät Suomen Sosialidemokraattista Nuorisoliittoa käsittelevästä artikkelista ja vuosina 1921–1959 puheenjohtajana ja pääsihteerinä toimineet henkilöt Sosialidemokraattista Työläisnuorisoliittoa käsittelevästä artikkelista.
HD 209458 b
HD 209458b on Henry Draperin luettelon tähteä HD 209458 kiertävä eksoplaneetta. Se luokitellaan kuumien jupiterien luokkaan, sillä sen keskietäisyys keskustähdestä on vain 0,045 AU:ta. HD 209458b havaittiin keskustähden spektriviivojen siirtymiä tutkimalla 5. marraskuuta 1999, mutta sen olemassaolo varmistui myöhemmin fotometrisestä valokäyrästä, jossa oli nähtävissä planeetan ylikulku tähden pinnan yli. HD 209458b oli ensimmäinen planeetta, jonka ylikulku kyettiin havaitsemaan. HD 209458b on vuorovesilukkiutunut keskustähteensä ja sen lämpötilaksi arvoidaan noin 750 °C.
Planeettaa HD 209458b kutsutaan joskus epävirallisella nimellä Osiris, egyptiläisen manalan ja hedelmällisyyden jumalan mukaan.
Koska HD 209458b sijaitsee varsin lähellä keskustähteään ja kulkee Maasta katsottuna keskustähtensä editse aina kolmen ja puolen vuorokauden välein, sen ilmakehää on pystytty tutkimaan paljon. Siitä tulikin ensimmäinen eksoplaneetta, jolla tiedetään olevan ilmakehä, kun vuonna 2001 avaruusteleskooppi Hubblen havaintojen perusteella planeetan spektristä havaittiin natriumin 589,3 nanometrin absorptioviivat. Tähdenpeittojen perusteella planeetan albedoksi arvoidaan vain 0,3. Tämä viittaa siihen hieman yllättäväänkin tulokseen, ettei planeetalla ilmeisesti ole pilviä kaasukehässään.
Vuonna 2003 planeetan ympärillä havaittiin olevan laaja vedystä, hiilestä ja hapesta muodostuva pilvi, joka muodostuu planeetan kaasukehästä paenneesta aineksesta. HD 209458b:n arvellaan menettävän kaasukehästään vetyä noin 1 – 5 × 10 kg/s, minkä seurauksena planeetta menettää massastaan noin 7% viidessä miljardissa vuodessa.
10. huhtikuuta 2007 yhdysvaltalaisen Lowellin observatorion tutkijat ilmoittivat havainneensa vesihöyryä HD 209458b:n ilmakehästä. Näin siitä tuli ensimmäinen eksoplaneetta, jolla ilmeisesti esiintyy vettä. Havainto on tosin sittemmin myös kyseenalaistettu.
Tukikohta (taistelutekniikka)
Tukikohta on joukkueen puolustusasema. Joukkueen ryhmien puolustusasemat ovat pesäkkeitä. Joukkueiden muodostaman komppanian puolustusasemaa kutsutaan puolustuskeskukseksi.
Carmit Bachar
Carmit Bachar (s. 4. syyskuuta 1974 Los Angeles, Kalifornia) on yhdysvaltalainen laulaja-tanssija ja The Pussycat Dollsin entinen jäsen. Bachar liittyi The Pussycat Dollseihin vuonna 1995 jolloin se oli vielä burleskiryhmä. Hän on yhtyeen entisistä jäsenistä vanhin ja se jäsen joka oli yhtyeessä pisimmän ajan. Kuten muutkin yhtyeen jäsenet, hän oli Interscope Recordsin palkattu työntekijä.
Bachar on myös esiintynyt elokuvissa "13 ja risat" ("13 Going on 30"), "Polly tuli kuvioihin" ("Along Came Polly") ja "Skorpionikuningas" ("The Scorpion King") sekä The Pussycat Dollsien kanssa elokuvassa "Charlien enkelit – kurvit suoriksi" ("Charlie's Angels: Full Throttle").
Bachar ilmoitti 8. maaliskuuta 2008 eroavansa Pussycat Dollsista ryhmän virallisella nettisivulla. Hän on nykyään naimisissa ja hänellä on yksi lapsi.
Sileshi Sihine
Sileshi Sihine (s. 29. tammikuuta 1983 Sheno, Etiopia) on etiopialainen kestävyysjuoksija.
Sihine aloitti juoksuharjoittelun koululaisena Haile Gebrselassien innoittamana. Hänet valittiin maajoukkueeseen, kun hän sijoittui kymmenen parhaan joukkoon maansa mestaruuskilpailujen 10 000 metrin juoksussa 2001. 2002 hän osallistui maastojuoksun MM-kisoihin Dublinissa ja sijoittui nuorten sarjan kuudenneksi. Saman vuoden heinäkuussa Kingstonissa järjestetyissä yleisurheilun nuorten MM-kisoissa hän oli 10 000 metrillä toinen häviten ainoastaan maanmiehelleen Gebre-egziabher Gebremariamille.
Vuonna 2003 Sihine avasi kilpailukautensa juoksemalla toiseksi maastojuoksun Etiopian mestaruuskilpailuissa. Tämän ansiosta hän sai paikan maastojuoksun MM-kisoissa Lausannessa, jossa sijoittui seitsemänneksi pitkällä matkalla. Samana vuonna hän voitti Etiopian mestaruuden sekä 10 000 metrin että 5 000 metrin juoksussa. Hän paransi 5 000 metrin ennätystään Rooman GP:ssä aikaan 13.06,53. Pariisin MM-kisoissa hän juoksi 10 000 metrillä pronssille ajalla 27.01,44. Juoksun jälkimmäiset 5 000 metriä hän juoksi aikaan 13.08,7, joka oli hyvin lähellä hänen ennätystään 5 000 metrillä. Hän päätti kautensa voittamalla 10 000 metrin kilpailut Afrikan kisoissa ja Afrikan-Aasian kisoissa sekä sijoittumalla viidenneksi 5 000 metrillä.
Sihinen ensimmäiset arvokilpailut vuonna 2004 olivat maastojuoksun MM-kilpailut Brysselissä, jossa hän voitti pitkällä matkalla pronssia ja vaikutti täten siihen, että Etiopia voitti joukkuekilpailun ja lopetti Kenian 18 vuoden mittaisen voittoputken. Hän voitti samana vuonna kolmannen perättäisen Etiopian mestaruutensa ja voitti olympiahopeaa Ateenan olympialaisissa 10 000 metrillä. Loppuvuodesta hän voitti vielä 5 000 metrin kilpailun sekä juoksi 15 kilometrin maantiejuoksun aikaan 41.38, joka jäi vain yhdeksän sekuntia maailmanennätyksestä.
Alkuvuodesta 2005 Sihine kärsi loukkaantumisista. Hän oli kuitenkin kunnossa Helsingin MM-kisoissa, joissa hän juoksi 10 000 metrillä hopealle maanmiehensä Kenenisa Bekelen jälkeen. 5 000 metrillä Sihine aloitti loppukirinsä 400 metriä ennen maalia. Hän johti vielä loppusuoralle tultaessa, mutta joutui antautumaan Kenian Benjamin Limolle ja jäi hopealle. hän voitti jälleen 5 000 metrin kilpailun. Hän osallistui myös ensimmäistä kertaa puolimaratonin maailmanmestaruuskilpailuihin, jotka järjestettiin Edmontonissa. Sihine oli kilpailun neljäs ajalla 1.01.14. 2006 maastojuoksun MM-kisoissa Fukuokassa Sihine juoksi pitkällä matkalla toiseksi ja lyhyellä matkalla kahdenneksitoista. Etiopia saavutti joukkuekilpailuista pitkällä matkalla pronssia ja lyhyellä hopeaa.
Sihine sijoittui Mombasan maastojuoksun MM-kisoissa 2007 kuudenneksitoista. Myöhemmin samana vuonna hän voitti Osakan MM-kisoissa MM-hopeaa 10 000 metrillä ja sijoittui 5 000 metrillä kuudenneksi. Edinburghin maastojuoksun MM-kisoissa 2008 hän oli viidestoista. Pekingin olympialaisissa samana vuonna Sihine varmisti Etiopian kaksoisvoiton Kenenisa Bekelen takana 10 000 metrin juoksussa. Daegun MM-kisoissa 2011 hän sijoittui 10 000 metrillä kahdeksanneksi ajalla 27.34,11.
Artesaani
Artesaani ("käsi- ja taideteollisuusalan perustutkinto") on ammatillisessa oppilaitoksessa suoritettava käsi- ja taideteollisuusalan toisen asteen tutkinto. Artesaaniksi valmistuneet työskentelevät erilaisissa käsityön, tuotannon ja palvelun ammateissa tai itsenäisinä ammatinharjoittajina. Artesaaniksi opiskelevat suuntautuvat opinnoissaan tiettyyn käsi- tai taideteollisuuden alaan, esimerkiksi tekstiilien tai vaatetuksen suunnitteluun, korujen valmistukseen tai huonekalujen valmistukseen. Artesaani-nimikkeen alla toimiikin poikkeuksellisen laaja määrä eri tehtäviin suuntautuneita ammattilaisia.
Artesaanin tutkinto on 120 opintoviikon laajuinen ja siihen sisältyy vähintään 20 opintoviikon työssäoppimisjakso ja vähintään 2 opintoviikon opinnäytetyö. Käsi- ja taideteollisuusalan perustutkinnon suorittaminen antaa yleisen jatko-opintokelpoisuuden. Ammattikorkeakoulun artenomin ja vestonomin tutkinnot ovat luontevia tapoja syventää asiantuntemustaan. Myös Taideteollisen korkeakoulun eri osastot tarjoavat sopivaa jatkokoulutusta.
RAH-66 Comanche
Boeing/Sikorsky RAH-66 Comanche oli Yhdysvaltain maavoimien kehittämä sotilashelikopteri. Siitä piti tulla ensimmäinen Yhdysvaltojen jokasään aseistettu tiedusteluhelikopteri ja ensimmäinen häiveteknologiaa käyttävä helikopteri, mutta sen kehitysprojekti lopetettiin helmikuussa 2004.
Yhdysvaltain maavoimat aloitti 1982 Light Helicopter Experimental (LHX) -ohjelman Vietnamin sodan aikaisten AH-1 Cobra ja OH-58 Kiowa -helikopterien korvaamiseksi. Ohjelma lopetettiin 23. helmikuuta 2004, jolloin se oli maksanut 6,9 miljardia dollaria ja prototyyppejä oli valmistunut kaksi. Suunniteltujen 121 kopterin valmistaminen vuoteen 2011 mennessä olisi tullut laskemien mukaan maksamaan vielä 14,6 miljardia ja niiden päivittäminen ajan tasalle kaksi miljardia lisää.
Comanche oli nimenomainen aseistettu tiedustelija. Se oli pienempi ja kevyempi kuin suoraan taistelutoimintaan tarkoitettu AH-64 Apache.
Comanche on 13,1 m pitkä ja 3 500 kg eli se oli 4,6m ja 1 700 kg pienempi kuin Apache 17,7m sekä 5 200 kg koollaan. Comanche oli rakennettu osittain komposiittimateriaaleista. Häiveominaisuuksiin kuuluvat sisäänvedettävät asejärjestelmät ja tutkan säteitä absorboivat materiaalit. Sen melutaso oli niin ikään huomattavan pieni verrattuna muihin saman luokan helikoptereihin. Comancheissa oli hyvin kehittyneitä tunnistus- ja navigointijärjestelmiä, niinpä se pystyi toimimaan yöllä ja huonon sään aikana, jota Kiowa Warrior ei pysty tekemään. Comanchen siirtolentomatka oli 2 330 km. 
Yhdysvaltalaisten tutkijoiden liitto FAS on julkaissut koosteen Comanchen teknisistä tiedoista.
Yhdysvaltalaisten tutkijoiden liitto FAS on julkaissut koosteen Comanchen nopeuksista.
globalaircraftin sivuilla olevat tiedot aseistuksesta
Ashley Roberts
Ashley Allyn Roberts (s. 14. syyskuuta 1981 Phoenix, Arizona) on yhdysvaltalainen laulaja-tanssija ja malli, joka kuului The Pussycat Dolls -yhtyeeseen vuosina 2003–2010. Robertsia kutsuttiin ulkonäkönsä takia aluksi nimellä "Barbie Doll". Myöhemmin häntä kutsuttiin yhtyeessä nimellä "Angel Doll".
Roberts aloitti tanssimisen kolmen vuoden iässä ja laulamisen kahdeksanvuotiaana. Hänen isänsä soitti rumpuja The Mamas & the Papas -yhtyeessä. High schoolin aikana kesälomilla Roberts matkusti Yhdysvaltojen länsirannikolle opiskelemaan modernia tanssia ja high schoolin jälkeen hän muutti pysyvästi Los Angelesiin. Roberts esiintyi televisiomainoksissa ja musiikkivideoilla.
Pussycat Dolls-yhtyeeseen Roberts liittyi yhdessä Kimberly Wyattin, Jessica Suttan ja Melody Thorntonin kanssa vuonna 2003. Burleski-yhtyeen keulakuva oli laulaja-tanssija Nicole Scherzinger. Hän sai tällöin myös Interscope Recordsin levytyssopimuksen. Roberts oli tyttöyhtyeen laulaja ja taustatanssija vuoteen 2010 asti. The Pussycat Dolls tunnetaan maailmanlaajuisesti hittialbumeistaan "PCD" (2005) ja "Doll Domination" (2008). Roberts erosi yhtyeestä pian Kimberly Wyattin jälkeen riitaannuttuaan Scherzingerin kanssa. Muut naiset jättivät bändin myös osittain samoista syistä.
Yhtyeestä lähdön jälkeen Roberts on saanut nimeä useissa eri projekteissa. Hän julkaisi omaa musiikkiaan vuodesta 2010 lähtien, ja singlejä olivat muun muassa "A Summer Place", "Dirrty Up" ja "Yesterday". Vuonna 2014 hän julkaisi debyyttisooloalbuminsa "Butterfly Effect". Musiikin lisäksi Roberts on tullut tunnetuksi tv-esiintymisistään Iso-Britanniassa. Hän oli mukana tosi-tv-sarjassa "I'm A Celebrity... Get Me Out of Here!" sekä tanssikilpailuohjelmassa "Dancing on Ice". Roberts on esiintynyt myös tv-sarjoissa "Ant & Dec's Saturday Night Takeaway" (suom. "Huuma") ja "90210". Vuonna 2008 hän teki roolin tanssielokuvassa "Make It Happen".
Ashley Roberts on toiminut Garnierin mainoskasvona Ambre Solaire-itserusketustuotteelle. Hän on myös lanseerannut oman alusvaatemallistonsa Sydneyssä sekä parfyymin "Ashley by Ashley Roberts".
Boeing Bird of Prey
Boeing Bird of Prey oli sotilaslentokone, jonka oli tarkoitus esitellä häiveteknologiaa Yhdysvaltain ilmavoimille.
Bird of Preyn kehitys alkoi vuonna 1992 McDonnell Douglasin Phantom Worksissa. Häiveteknologiaa lukuun ottamatta Bird of Prey ei ollut uudenaikainen. Koneen voimalähde oli kaupallinen suihkuturbiini ja ohjaus toimi mekaanisesti. Näin koneen kehittäminen oli nopeaa ja halpaa maksaen 67 miljoonaa Yhdysvaltain dollaria. Ensilento tehtiin vuonna 1996. Ohjelma lakkautettiin 1999. Kehitystyö oli musta projekti. Kone julkistettiin lokakuussa 2002 ja asetettiin heinäkuussa 2003 näytille Yhdysvaltain ilmavoimien kansallismuseoon.
Bird of Prey oli yksityinen hanke, eikä sille annettu X-tunnusta.
Lohikäärmeveneiden juhla
Lohikäärmeveneiden juhla tai festivaali myös Duan Wu tai Tuen Ng Festival () on kiinalainen kansallinen juhlapäivä. Sitä vietetään kiinalaisen kuukalenterin mukaan viidennen kuun viidentenä päivänä. Juhlan näkyvimpiä piirteitä lohikäärmevenekilpailujen ohella on bambunlehtiin käärittyjen, pyramidin muotoisten riisikakkujen (粽子, zōngzi) tarjoaminen.
Juhla juontaa juurensa Qu Yuanin (noin 340-278 eaa.) muiston kunnioittamisesta. Qu oli runoilija ja Chun valtion rehellisenä pidetty ministeri, jonka uskotaan hukuttautuneen jokeen rituaalisena protestina Chun korruptoitumiselle ja joutumiselle Qin-valtion valtaamaksi. Lohikäärmevenekilpailut kuvastavat ihmisten yrityksiä pelastaa Qu ja riisikakut vastaavasti pelastajien yrityksiä houkutella kalat jättämään Qun ruumis rauhaan.
Juhla venekilpailuineen on erityisen suosittu Kiinan eteläisissä provinsseissa.
Lohikäärmeveneillä kilpaileminen on levinnyt muuallekin maailmaan; Suomeen sen toi Helsingin Kanoottiklubi 1990-luvun alussa.
Lohikäärmeveneiden juhlasta julistettiin Google Doodle kiinalaisessa kieliversiossa 16. kesäkuuta 2010.
Ian Cox
Ian Cox (s. 25. maaliskuuta 1971 Croydon) on Englannissa syntynyt ja asuva jalkapalloilija, joka kansainvälisellä tasolla edusti Trinidad ja Tobagon maajoukkuetta. Cox pelasi vuosina 2003–2008 Gillinghamissa, josta siirtyi keväällä 2008 Maidstone Unitediin. Pelipaikaltaan hän oli keskuspuolustaja mutta on pelannut myös keskikentällä.
Ian Cox siirtyi liigan ulkopuolisesta Carshalton Athleticista Crystal Palaceen 35 000 punnan siirtosummalla vuonna 1994. Crystal Palacessa peliaika jäi vähiin, Coxille kertyi vain 15 pelattua ottelua ja niinpä hän siirtyi vuonna 1996 ilmaisella siirrolla AFC Bournemouthiin. Bournemouthissa hän onnistui erinomaisesti pelatessaan Rio Ferdinandin rinnalla: vuosina 1996–2000 Cox pelasi kaikkiaan 173 ottelua, joissa teki 16 maalia. 2000–2001 kaudella hän siirtyi ilmaisella siirrolla Burnleyhin, jossa pelasi kolmella kaudella kaikkiaan 115 ottelua. Jälleen ilmaiseksi hän muutti Gillinghamiin vuonna 2003–2004 kaudeksi.
Cox pelasi ensimmäisen maaottelunsa 18. tammikuuta 2000 Marokkoa vastaan. Hän oli mukana vuoden 2006 MM-kisamiehistössä mutta ei päässyt pelaavaan kokoonpanoon. Cox on pelannut 16 maaottelua .
Törmäilyautot
Törmäilyautot on yleinen nimitys huvipuistolaitteelle, joka sisältää useita pieniä sähköautoja, jotka ottavat käyttövoimansa kattoon kiinnitetystä sähköä johtavasta ristikosta, joka kytketään pois päältä ajon jälkeen.
Metallinen lattia on usein soikion muotoinen, ja sille on ruiskutettu grafiittia pienentämään kitkaa. Kuminen puskuri on jokaisen ajoneuvon ympärillä, ja ajajat tuuppivat toisiaan ajaessaan. Hallintalaitteet ovat tavallisesti kaasupoljin ja ratti eli ohjauspyörä. Autolla voi peruuttaa kääntämällä rattia tarpeeksi jompaankumpaan suuntaan.
Laitteen idea on törmäillä ja töniä toisia autoja, vaikkakin turvallisuustietoiset omistajat laittavat usein esille kylttejä joissa lukee ”Ajosuunta” ja ”Ei törmäilyä”. Laitteiden kuljettajat kuitenkin haluavat ottaa huomioon autojen ajajat, etenkin pienet lapset.
Törmäilyautojen kulta-aikana (1920-luvun lopulta 1950-luvulle) kaksi isoa törmäilyautomerkkiä olivat "Dodgem" ja "The Lusse Brothers' Auto-Skooter".
HD 149026 b
HD 149026 b on tähteä HD 149026 kiertävä eksoplaneetta. Tämä kuuma jupiter on massaltaan "kuuma saturnus". Se lienee menettänyt massastaan runsaasti sen keskustähden kuumentaessa sen kaasukehää ja aiheuttaessa kaasukehän karkaamista.
Planeetan massa ja säde ovat huomattavasti pienempiä kuin monen muun eksoplaneetan massa ja säde. Tietokonemalli ennustaa auringon ainekoostumukselle säteen 1,14 Jupiterin sädettä ja 20 maan massaiselle ytimelle 0,97 Jupiterin sädettä. Jos planeetta olisi jäätä, sen säde olisi 0,43 Jupiterin sädettä. Jos se olisi oliviinia, sen säde olisi 0,28 Jupiterin sädettä. Tästä päätellen planeetassa täytyy olla enemmän raskaita alkuaineita.
Tämä viittaa eksoplaneetan suhteellisen pitkään ikään, koska ajan mukana kaasua haihtuu tällaisesta kaasuplaneetasta pois. Tästä kuumasta jupiterista lähtee kaasua komeettamaisessa pyrstössä. Laskujen mukaan tähden raskaista alkuaineista (kivestä ja/tai jäästä tai vastaavista ei-kaasuista) koostuva ydin on huomattavasti suurempi kuin vaikkapa Jupiterin ja Saturnuksen ydin. Planeetan massa on lähellä Saturnuksen massaa. Uranuksessa ja Neptunuksessa on raskaita alkuaineita 90%, Saturnuksessa 25% ja Jupiterissa alle tai juuri 10%. Näin HD 149026b:n rakenne on jotain Saturnuksen ja Uranuksen väliltä.
Laskujen mukaan planeetan säde on ollut alussa 2-3 kertaa nykyistä suurempi 67 maan massaisella ytimellä. Jos nykyinen säde olisi hieman suurempi, ytimessä olisi silti oltava 50-60 Jupiterin massaa. Suuren ytimen sisältävän eksoplaneetan löytyminen tukee ajatusta, että planeetat ovat syntyneet kaasukiekosta kasautumalla. Tämän teorian mukaan nimittäin tätä planeettakuntaa edeltävässä oli raskaita aineita noin 2 kertaa enemmän, mikä tuotti teorian mukaan 1,3 auringon massaiselle tähdelle 3,7 kertaa suurempia ytimiä. Jupiterin ydin on 16,2 maan massaa. Teoria tuottaa juuri 60 tai 42 Jupiterin massaisen ytimen.
Frank Klepacki
Frank Klepacki (s. 25. tammikuuta 1974) on yhdysvaltalainen musiikintekijä. Parhaiten hänet tunnetaan muun muassa "Command & Conquer" -pelisarjan musiikkien säveltäjänä. Hän on tehnyt musiikkia kaikkiin sarjan peleihin, paitsi "", "" ja siihen kuuluvaan lisäosaan "". Hän on tehnyt musiikkia myös "Dune"-pelisarjaan ja muun muassa "in" lisäosaan "Forces of Corruption".
Hänen kuuluisin pelimusiikkikappaleensa on kaiketi "Command & Conquer" -pelisarjaan kuuluvan "Red Alert" -pelin kappale ”Hell March”. Kappale on saanut erittäin suurta suosiota ja julkisuutta ympäri maailman. Frank teki ”Hell Marchista” uuden version peleihin "Red Alert 2" ja "Red Alert 3".
14. kesäkuuta 2008 Frank Klepacki debytoi kappaleet ”Hell March” ja ”HM2” livenä Las Vegasissa järjestetyssä Video Games Live -tapahtumassa. Klepacki oli sovittanut molemmista kappaleistaan sikermän, jonka esitti itse yhdessä bändinsä ja sinfoniaorkesterin kanssa.
Kalhamajärvi
Kalhamajärvi on Kiiminkijoen vesistöalueen suurin järvi. Se sijaitsee Puolangan kunnan alueella Kainuussa, noin 20 kilometriä pohjoiseen kunnan keskustaajamasta. Järven pituus on noin 4,2 kilometriä ja suurin leveys noin 3,7 kilometriä. Syvin kohta on noin 9,1 metrin syvyinen ja sijaitsee järven keskiosassa. Järvi laskee Kalhamajokea pitkin Jorvasjärveen ja siitä edelleen Tilanjokea pitkin Kiiminkijokeen. Järvessä on yksi varsinainen saari, Kalhamansaari. Lisäksi Sysilahdessa on Tiironkallio-niminen luoto.
Järven pinnan korkeus on 135,7 metriä merenpinnan yläpuolella.
Järven rannoilla on ollut asutusta jo kivikaudella, ja sen rannoilla sijaitsevat sekä Määtänniemen ja Toppisen kivikautiset asuinpaikat että Rajalan, Peräkankaan ja Luppoperän pyyntikuopat. Pohjoisrannalla Auhon Kalhamaperällä on alkuperäiseen asuunsa kunnostettu Tiaisen kruununtorppa.
Let Love In
Let Love In on Nick Cave and the Bad Seedsin vuonna 1994 julkaistu albumi. Se kuuluu yhtyeen helpoimmin lähestyttäviin albumeihin.
Himmennin
Himmennin on valon kirkkauden säätämiseen käytettävä laite. Valaisimen tuottaman valon kirkkautta voidaan vähentää tai lisätä säätämällä valaisimelle syötettävän jännitteen tehollisarvoa ja sitä kautta tehoa.
Himmentimiä on monenlaisia. Pieniä himmentimiä voi olla esimerkiksi kotitalouksien valokatkaisimissa, suurimpia ovat esimerkiksi teattereissa tai suurten rakennusten arkkitehtuurisessa valaisussa käytettävät, kolmivaihevirtaa käyttävät himmentimet.
Energiansäästölamppuja ei yleensä voi himmentää, jollei niissä ole mainintaa himmennettävyydestä.
Pieniä, kotikäytössä olevia himmentimiä ohjataan useimmiten suoraan himmentimestä, joskin niihin on olemassa myös erilaisia kaukosäädinjärjestelmiä.
Ammattikäytössä olevia himmentimiä ei yleensä ohjata suoraan himmentimestä, vaan erilaisten ohjaimien avulla. Analogisten himmentimien ohjaamiseen tarvitaan yleensä erillinen johdin kutakin himmennettävää kanavaa varten. Kussakin näistä johtimista on ohjausjännite, joka vaihtelee välillä 0–10 volttia. Kanavien määrän lisääntyessä tarvitaan yhä enemmän johtimia ohjaimen ja himmentimien väliin. Siksi on kehitetty analogisia protokollia, joiden avulla useita kanavia voidaan ohjata yhteisen johtimen avulla multipleksaamalla aikajakoisesti useita ohjaussignaaleja samaan johtimeen.
Nykyään ammattikäytössä kuitenkin käytetään lähes yksinomaan digitaalisia protokollia, näistä yleisimpänä DMX512-protokolla. Sen avulla yhdellä kolmen johtimen kaapelilla voidaan ohjata 512 himmenninkanavaa.
Himmentimiä on toteutettu monella eri tekniikalla. Vanhimmat lähinnä teatterivalojen ohjauksessa käytetyt himmenninratkaisut perustuivat valon kanssa sarjaan kytkettävään säädettävään tehovastukseen tai lampulle menevää jännitettä säätävään säätömuuntajaan.
Modernit elektroniset himmentimet perustuvat joko vaihekulmasäätöön tai pulssinleveysmodulaatioon.
Perinteisessä verkkojännitteellä toimivassa valohimmentimessä sähköä polttimolle päästävä TRIAC ohjataan päälle johtavaksi sopivassa kohtaa verkkojännitteen puolijaksoa, ja tämän ohjaushetken jälkeen se päästää sähköä polttimoon seuraavaan verkkojännitteen nollakohtaan saakka. Mitä aikaisemmassa vaiheessa verkkojännitteen puolijaksoa TRIAC liipaistaan päälle, sitä enemmän sähköä pääsee polttimoon ja sitä kirkkaampi valo polttimossa on.
Uudemmissa vaihtojännitteellä toimivissa himmentimissä voidaan käyttää TRIACin tilalla muita puolijohdekomponentteja, esimerkiksi IGBT- tai FET-transistoreja. Näillä komponenteilla voidaan tehdä verkkojännitteen ohjaus kuten perinteisessä TRIAC-himmentimessä tai vastavaihehimmennyksenä ("reverse phase dimming"). Vastavaiheisessa himmennyksessä sähkö kytketään ulostuloon päälle verkkojännitteen nollakohdassa ja katkaistaan sopivassa kohdassa kesken verkkojännitteen puolijakson.
Tasajännitteellä toimivan valaistuksen himmentämiseen käytetään tyypillisesti pulssinleveysmodulaatiota, jossa jännitteen päällä- ja poissaolon suhde määrää polttimon kirkkauden.
Bangladeshin itsenäisyyssota
Bangladeshin itsenäisyyssota sai alkunsa Pakistanin parlamenttivaaleista joulukuussa 1970. Vaalien voittajat olivat Zulfikar Ali Bhutton kansanpuolue Länsi-Pakistanissa ja šeikki Mujibur Rahmanin awawiliitto Itä-Pakistanissa eli nykyisessä Bangladeshissa. Mujibur Rahman vaati itsehallinnon myöntämistä Itä-Pakistanille, jonka tulisi saada määrätä omista valuutta- ja verotuloistaan.
Pakistanin kahden osan hyvinvointikuilu oli kasvanut hirmumyrskyn iskettyä Itä-Pakistaniin marraskuussa 1970. Se aiheutti tulvia Gangesin ja Brahmaputran tiheäänasutuilla suistoalueilla ja noin 200 000 ihmistä kuoli. Avun saanti Länsi-Pakistanista oli hidasta.
Pakistanin Bengalin kodinturvajoukot nousivat kapinaan maaliskuussa 1971. Ne hyökkäsivät muiden kansallisten ryhmien kuten biharien kimppuun. Biharit toimivat länsipakistanilaisten tukijoina. Tapahtui verinen joukkomurha, ja bengalilaiset ryhtyivät sissisotaan länsipakistanilaisia joukkoja vastaan. Länsipakistanilaisten arveltiin murhanneen kolme miljoonaa ihmistä Bengalissa vuonna 1971. Intia joutui vastaanottamaan noin kymmenen miljoonaa bengalilaista pakolaista.
Intian pääministeri Indira Gandhi teki syksyllä 1971 matkan Lontooseen, Pariisiin ja Washingtoniin kertoakseen Itä-Pakistanin tapahtumista. Hän ei saanut länsivalloilta apua Pakistanin painostamiseen. YK oli voimaton puuttumaan Itä-Pakistanin tapahtumiin. Sen sijaan Gandhin johtama Intia puuttui tapahtumiin 3. joulukuuta 1971, ja Intian armeija hyökkäsi Itä-Pakistaniin. Se kukisti kahdessa viikossa länsipakistanilaiset joukot ja joutui sen jälkeen suojelemaan niitä raivoavilta bengalilaisilta. Itä-Pakistan ja Intia solmivat avunantosopimuksen. Zulfikar Ali Bhutto vapautti šeikki Mujibur Rahmanin, joka sai hallittavakseen uuden Bangladeshin valtion. Mukti Bahini -sissiliike jatkoi taisteluja Bangladeshin uudessa valtiossa.
Bangladeshin oikeusistuimissa käsiteltiin 2010-luvulla itsenäisyyssodan aikaisia sotarikoksia. Kahta tunnettua poliitikkoa syytettiin kansanmurhasta ja heidät hirtettiin marraskuussa 2015. Tuomitut olivat 2010-luvun islamistisen oppositiopuolueen johtaja Ali Ahsan Mohammad Mujahid ja nationalistipuolueen entinen kansanedustaja Salauddin Chowdhury. Mujahid tuomittiin muun muassa älymystön murhista ja Chowdhury kansanmurhasta.
Magneettimiehen kuolema
Magneettimiehen kuolema on Pekka Strengin esikoisalbumi, joka julkaistiin vuonna 1970. Strengin taustalla soittaa Tasavallan Presidentti -yhtye. Levyä tehdessään syöpää sairastanut Streng arveli kuolevansa pian, ja levyn oli määrä jäädä hänen ainoakseen. Sairaus ja kuoleman odotus kuvastuu vahvasti sanoituksista. Streng pääsi tehohoidon vuoksi kuitenkin remissioon ja virkistyi kovasti. Levyn menestys ja läheisten huolenpito auttoivat: Streng eli odotettua pidempään ja ehti tehdä vielä toisen albumin "Kesämaa".
”Sisältäni portin löysin” lienee Strengin tunnetuin kappale. Tasavallan Presidentti levytti kappaleesta toisen version Eero Raittisen laulamana vuonna 1972. Streng pettyi tähän versioon, koska se oli hänen mielestään liian paljon alkuperäisen kaltainen. Eero Raittinen levytti kappaleen vielä uudelleen vuonna 1994. Myös Matti Salminen ja Vesa-Matti Loiri ovat tehneet kappaleesta omat versionsa. Kappaleen erityispiirteenä on voimakas kaikuefektin käyttö lauluäänen kanssa.
Levyn kansikuvan, kuten kaksi vuotta myöhemmin ilmestyneen "Kesämaan" kansikuvan maalasi Pekka Strengin sisko Sonja.
Kaikki kappaleet kirjoittanut Pekka Streng, ellei toisin mainita.
Vuoden 2003 remasteroidun painoksen bonuskappaleet
"Kreivi von Krolockin hymyn variaatiot" -kuunnelman kappaleiden taustabändinä toimii Soulset-yhtye.
Vanessa Kurri
Vanessa Kurri (o.s. Forsman, s. 27. tammikuuta 1977 Porvoo) on suomalainen malli ja juontaja. Hänet valittiin Miss Suomeksi vuonna 1999. Miss Baltic Sea -kilpailussa hän oli ensimmäinen perintöprinsessa ja Miss Skandinavia -kilpailussa toinen perintöprinsessa. Koulutukseltaan Kurri on tradenomi.
Keväällä 2007 Kurri osallistui MTV3:n Tanssii tähtien kanssa -ohjelmaan parinaan tanssinopettaja Marko Keränen. Pari putosi kilpailusta kolmantena. Keväällä 2008 Kurri juonsi kyseisen ohjelman kolmannen tuotantokauden yhdessä Marco Bjurströmin kanssa. Hän kertoi olevansa kiinnostunut juontamaan myös ohjelman seuraavan kauden, mutta sittemmin sanoi keskittyvänsä perheeseensä. Hänen sijastaan juontajana nähtiin Vappu Pimiä. Kurri on juontanut myös Vanessa ja pikkuväki -ohjelmaa Liv-kanavalla.
Keväällä ja kesällä 2015 Kurri esiintyy Uuden Iloisen Teatterin revyyssä "Kivaa ja korkealta!" Peacock-teatterissa Linnanmäellä.
Vanessa Forsman alkoi seurustella jääkiekkoilija Jari Kurrin kanssa vuonna 2000. He avioituivat 17. heinäkuuta 2004 Porvoon tuomiokirkossa. Heillä on neljä yhteistä lasta, Odessa, Alissa, Paulus ja Isla. Kurrit asuvat Espoossa.
Peter Bonerz
Peter Bonerz (s. 6. elokuuta 1938 New Hampshire) on yhdysvaltalainen näyttelijä ja ohjaaja. Hän on näytellyt muun muassa hammaslääkäriä "The Bob Newhart Showssa" sekä psykiatria "Sekobileet" elokuvassa vuonna 1980. Hän on myös ohjannut useita jaksoja eri sarjoihin kuten Frendeihin, Alfiin, sekä Sisko ja sen siskoon.
Frederik (Tanskan kruununprinssi)
Frederik (koko nimeltään Frederik André Henrik Christian; s. 26. toukokuuta 1968 Kööpenhamina) on Tanskan kruununprinssi. Hän on kuningatar Margareeta II:n ja prinssi Henrikin esikoispoika. Prinssi Frederikillä on yksi veli, prinssi Joachim.
Prinssi Frederik avioitui australialaisen Mary Elizabeth Donaldsonin kanssa 14. toukokuuta 2004. He olivat tavanneet Sydneyn kesäolympialaisissa vuonna 2000.
Prinssi Frederikillä ja prinsessa Marylla on neljä lasta: prinssi Christian (s. 15. lokakuuta 2005) ja prinsessa Isabella (s. 21. huhtikuuta 2007) sekä 8. tammikuuta 2011 syntyneet kaksoset Vincent Frederik Minik Alexander ja Josephine Sophia Ivalo Mathilda.
Ingrid Kristiansen
Ingrid Kristiansen (o.s. Christensen, s. 21. maaliskuuta 1956 Trondheim) on norjalainen entinen kestävyysjuoksija.
Kristiansenin ensimmäinen arvokisamitali oli Sittardin MM-kilpailuissa 1980, jolloin hän voitti pronssia 3 000 metrin juoksussa ajalla 8.58,80. Ateenan EM-kilpailuissa 1982 hän sijoittui maratonjuoksussa kolmanneksi. Kristiansen voitti Lontoon maratonin 1984. Samana vuonna hän teki 28. kesäkuuta uuden maailmanennätyksen 5 000 metrin juoksussa ajalla 14.58,89 ollen samalla ensimmäinen nainen, joka alitti 15 minuutin haamurajan. Vuonna 1985 hän voitti jälleen Lontoon maratonin ja teki kaksi maailmanennätystä. 27. heinäkuuta hän alitti ensimmäisenä naisena 31 minuutin haamurajan 10 000 metrin juoksussa ajallaan 30.59,42 ja 21. lokakuuta hän juoksi maratonilla ajan 2.21.06, joka pysyi maailmanennätyksenä lähes 13 vuotta.
1986 Kristiansen voitti Stuttgartin EM-kisoissa 10 000 metrin juoksun. Samana vuonna hän voitti Bostonin ja Chicagon maratonit, juoksi 5. heinäkuuta 10 000 metrin uuden maailmanennätyksen 30.13,74 ja teki 5. elokuuta 5 000 metrillä maailmanennätyksen ajallaan 14.37,33. Seuraavana vuonna hän voitti Lontoon maratonin lisäksi 10 000 metrin juoksun maailmanmestaruuden Rooman MM-kisoissa. Hän voitti 1988 Lontoon maratonin neljännen kerran sekä maastojuoksun maailmanmestaruuden. 1989 hän voitti Bostonin ja New Yorkin maratonit sekä teki uuden maailmanennätyksen puolimaratonilla ajallaan 1.08.31. Hän voitti urallaan yhteensä 24 henkilökohtaista Norjan mestaruutta.
Kristiansen harrasti myös maastohiihtoa. Hän voitti nuorten Euroopan mestaruuden hiihdossa 1974 ja on voittanut kahdeksan Norjan mestaruutta viestihiihdossa. Tästä hyvästä hänet palkittiin 1990 Egebergs Ærespris -palkinnolla, joka myönnetään useammassa kuin yhdessä lajissa menestyneille urheilijoille. Nykyisin Kristiansen toimii Kansainvälisen yleisurheiluliiton maasto- ja maantiejuoksukomiteassa sekä Norjan juoksijayhdistyksen varapuheenjohtajana.
Mary (Tanskan prinsessa)
Prinsessa Mary (alk. Mary Elizabeth Donaldson, s. 5. helmikuuta 1972 Tasmania, Australia) on Tanskan kruunuperijän prinssi Frederikin puoliso.
Mary Donaldson syntyi skotlantilaissyntyisten John ja Henrietta Donaldsonin neljäntenä lapsena. Maryn ollessa lapsi perhe asui Texasissa, Yhdysvalloissa, jossa Mary aloitti koulun. He palasivat Tasmaniaan vuonna 1978. Mary on suorittanut oikeustieteen ja kaupan yhdistelmätutkinnon (BCom, LLB) Tasmanian yliopistossa.
Aikuistuttuaan Donaldson työskenteli Australiassa muun muassa kiinteistövälittäjänä Sydneyssä sijainneessa yrityksessä. Vuonna 2002 hän muutti Tanskaan ja työskenteli Microsoft Business Solutionsissa projektikonsulttina.
Donaldson tapasi prinssi Frederikin Sydneyn kesäolympialaisissa vuonna 2000. He kihlautuivat vuonna 2003, ja häitä vietettiin 14. toukokuuta 2004. Prinsessa Marylla ja prinssi Frederikillä on neljä lasta: prinssi Christian (s. 15. lokakuuta 2005), prinsessa Isabella (s. 21. huhtikuuta 2007) sekä 8. tammikuuta 2011 syntyneet Vincent Frederik Minik Alexander ja Josephine Sophia Ivalo Mathilda.
Prinsessa Mary on hyvin suosittu sekä Tanskassa että synnyinmaassaan Australiassa.
Tynnyrinala
Tynnyrinala on vanha pinta-alamitta, joka on ollut käytössä Pohjoismaissa. Alkujaan "tynnyrinala" oli peltoala, jolle kylvettiin tynnyrillinen viljaa. Vuonna 1633 tynnyrinala määriteltiin maanmittaustarpeiden vuoksi 13 263 neliökyynäräksi, mutta vuoteen 1688 mennessä mitta oli vakiintunut 56 000 neliöjalaksi, joka vastasi 14 000 neliökyynärää eli noin 0,49 hehtaaria (4940 m²). Arkisemmissa yhteyksissä tynnyrinala määriteltiin siten, että se oli 32 kapanalaa.
Ponnekaasu
Ponnekaasu on aerosolipulloissa käytettävä kaasu, jonka avulla sisältö saadaan ulos pullosta aerosolina tai kaasuna. Aerosoli on pullossa paineen alaisena. Ponnekaasun kiehumispiste normaali-ilmanpaineessa on yleensä hieman alempi kuin huoneenlämpötila, ja se on siksi pullossa kahtena faasina: osaksi kaasuna mutta pullossa vaikuttavan paineen vuoksi suurimmaksi osaksi nesteenä. Keveytensä vuoksi kaasu on pullon yläosassa ja neste pohjalla. Aine, jota halutaan sumuttaa, on yleensä liuenneena ponneaineeseen.
Ponnekaasu toimii siten, että aerosoliventtiilin avautuessa ylipaineessa oleva kaasu työntää aineen ulos pullosta. Kaasun paine pullon yläosassa pysyy koko ajan vakiona, koska poistunutta aerosolia vastaava määrä nestettä höyrystyy.
Kuumentuessaan nestemäinen ponneaine pyrkii kaasuuntumaan voimakkaasti. Koska lämpötilan noustessa tarvitaan yhä korkeampi paine aerosolin pitämiseksi nesteenä, kuumennetun ponneaineen kaasun paine voi ylittää säiliön kestävyyden. Siksi aerosolipullo voi räjähtää, jos sitä kuumennetaan.
Ennen aerosolipulloissa käytettiin ponnekaasuna CFC-yhdisteitä, joiden todettiin aiheuttavan otsonikatoa. Tämän takia CFC-yhdisteiden käyttö ponnekaasuna kiellettiin useimmissa maissa. Nykyisin yleinen ponnekaasu on propaanin ja butaanin seos, joka ei tuhoa ilmakehää. Propaani ja butaani ovat kumpikin helposti syttyviä aineita, minkä vuoksi esimerkiksi spraymaalit ovat erittäin tulenarkoja.
Symbolic
Symbolic on Death-yhtyeen kuudes studioalbumi, joka julkaistiin vuonna 1995.
"Symbolic" on sävellyksiltään progressiivinen ja materiaali on soitettu erittäin teknisesti. Pieniä tyylillisiä vivahde-eroja lukuun ottamatta suurta eroa edeltäjä "Individual Thought Patternsiin" ei ole muussa kuin kappaleiden kestossa, joka on kasvanut jokaisen Death-albumin myötä: "Humanilla" ja "Individual Thought Patternsilla" kappaleiden keskimääräinen kesto oli noin neljä minuuttia "Symbolicin" keskiarvon ollessa yli viisi minuuttia.
"Symbolicin" itsetutkiskeleva ja ahdistuneisuutta huokuva lyriikka on lievässä kontrastissa verrattuna sävellyksiin, jotka ovat asteen suoraviivaisempia kuin "Individual Thought Patternsin" ajoittain itsetarkoituksellisen pohdiskelevat melodiakulut. Albumi on musiikillisesti jonkinlainen käännös kohti Deathin alkupään tuotantoa, jossa suoraviivainen soitanta tukee aggressiontäyteisiä sanoituksia.
Kymmenessä vuodessa Chuck Schuldiner on saavuttanut jollakin tavalla lakipisteen säveltäjänä kokeiltuaan molempia ääripäitä death metal -musisoinnissa: räjähtävää, pidättymätöntä aggressiota sekä hitaasti kohoavaa ja loppuhuipennuksen myötä purkautuvaa ahdistusta. Genrelle suuntaviivoja luoneena laulajana Schuldiner myös artikuloi selvemmin kuin koskaan, vaikka albumilla kuuluukin viisikymmentä minuuttia Deathin (ja death metalin) tavaramerkiksi muodostunutta raakaa murinaa.
"Empty Words" julkaistiin singlenä. Deathille ominaiseen tyyliin tämän albumin kappaleista ei tehty videoita.
Chuck Schuldiner kyllästyi levy-yhtiö Sonyn toimintaan ja vaihtoi ennen "Symbolicin" julkaisua levy-yhtiötä. Uusi jakelija oli riippumaton hollantilainen levy-yhtiö Roadrunner Records. Jo vuonna 1980 perustettu Roadrunner tunnetaan musiikkimaailmassa sitkeänä pitkän linjan puurtajana, jonka ansiosta muun muassa Sepultura ja Type O Negative onnistuivat tekemään murron valtavirtamusiikkiin. Roadrunnerin muita merkittäviä artisteja ovat/olivat muun muassa Megadeth, Cradle of Filth, Machine Head, Opeth, Nickelback, Nightwish, Slipknot ja Trivium.
Jessica Sutta
Jessica Lynn Sutta (s. 15. toukokuuta 1982 Miami, Florida) on yhdysvaltalainen tanssija, laulaja ja näyttelijä, joka on tunnettu lähinnä The Pussycat Dolls -yhtyeen laulaja-tanssijana. Hän kuului kuuden naisen yhtyeeseen vuosina 2003–2010.
Suttan isä on venäläisiä ja puolalaisia sukujuuria omaava juutalainen ja äiti taas japanilaista ja irlantilaista syntyperää. Hän aloitti tanssitunnit kolmevuotiaana ja 14-vuotiaana hän meni New World School of the Arts -kouluun opiskelemaan tanssia. Loukattuaan molemmat polvensa hän siirtyi teatterin pariin, mutta jatkoi lopulta tanssimista. Vuonna 1999 Sutta liittyi Miami Heat -tanssiryhmään ja pääsi kapteeniksi vuonna 2001. Hänellä oli pieni rooli ruotsalaisessa saippuasarjassa "Ocean Ave", jota kuvattiin Floridassa. Lisäksi hän esiintyi romanttisessa musikaalielokuvassa "From Justin to Kelly" vuonna 2003 sekä vuonna 2001 elokuvassa "Bully".
Vuonna 2002 Sutta muutti Los Angelesiin ja teki yksittäisiä keikkoja tanssijana. Hän esiintyi muun muassa Will Smithin, Beyoncén, Craig Davidin ja Gloria Estefanin musiikkivideoissa. Koreografi Robin Antin löysi hänet ja antoi hänelle paikan Pussycat Dolls -yhtyeessä vuonna 2002. Hänellä on muiden jäsenten tapaan sopimus Interscope-levy-yhtiön kanssa. Sutta erosi yhtyeestä vuonna 2010, samoihin aikoihin kuin kolme muuta jäsentä, Ashley Roberts, Kimberly Wyatt ja Melody Thornton. Omien sanojensa mukaan hänelle sattui keikalla onnettomuus, jossa hänen kylkiluunsa murtui. Sutta kertoi tehneensä tuolloin lopullisen päätöksen lähteä Pussycat Dollseista. Yhtye hajosi kolmen muun jäsenen sekä päävokalistin Nicole Scherzingerin erimielisyyksiin, ja myös Sutta jätti yhtyeen osittain tästä syystä. The Pussycat Dolls saavutti maailmanlaajuisen menestyksen hittialbumeillaan "PCD" (2005) ja "Doll Domination" (2008).
Sutta on tehnyt yhteistyötä Paul Van Dykin kanssa. Hän toimi vokalistina Van Dykin kappaleessa "White Lies". Lähdettyään Pussycat Dollsista Sutta aloitti soolouran ja julkaisi vuonna 2014 debyyttialbuminsa "Feline Resurrection". Hänen julkaisemansa single "Show Me" saavutti ykkössijan "Billboard"in Hot Dance Charts -listalla Yhdysvalloissa. Sutta julkaisi vuonna 2017 ensimmäisen virallisen studioalbuminsa "I Say Yes".
Björkö
Björkö tarkoittaa seuraavia paikkoja:
Ruotsissa
Melody Thornton
Melody Thornton, tunnetaan myös nimillä Mel ja Baby Doll, (s. 28. syyskuuta 1984, Phoenix, Arizona) on yhdysvaltalainen laulaja-tanssija ja malli, joka kuului popyhtyeeseen The Pussycat Dolls. Hänen äitinsä on meksikolainen ja isänsä afroamerikkalainen. Hänellä on vanhempi sisko Nichole. Thornton on ollut myös taustalaulajana Christina Aguileralla.
Thornton on äänityypiltään sopraano. Koe-esiintymisessä hänen tarvitsi ainoastaan laulaa, ja hänet hyväksyttiin saman tien The Pussycat Dolls-yhtyeeseen joulukuussa 2003. Yhtyeen muut jäsenet kutsuivat häntä "Baby Dolliksi", koska hän oli nuorin bändissä. Thornton lauloi ja tanssi kuuden naisen yhtyeessä kahdeksan vuotta, kunnes erosi vuonna 2010 riitaannuttuaan yhtyeen päävokalistin ja keulahahmon Nicole Scherzingerin kanssa. Yhtyeen kolme muuta laulajaa, Ashley Roberts, Kimberly Wyatt ja Jessica Sutta jättivät bändin myös osittain samoista syistä. Vanhempaa kaartia edustanut Carmit Bachar oli poistunut jo aiemmin. Yhtyeen viimeiseksi albumiksi jäi "Doll Domination", josta tuli debyyttialbumi "PCD":n tavoin listahitti niin Yhdysvalloissa kuin Euroopassa.
Thornton siirtyi yhtyeestä soolouralle. Hän esiintyi Jason Derulon musiikkivideossa "Don't Wanna Go Home" vuonna 2011 ja on tehnyt yhteistyötä useiden muiden artistien kanssa.
Muumilaakson marraskuu
Muumilaakson marraskuu () on Tove Janssonin viimeinen romaanimuotoinen muumikirja. Se julkaistiin vuonna 1970. Kirjan jälkeen Jansson kirjoitti vielä muumiaiheisia kuvakirjoja. "Muumilaakson marraskuu" on julkaistu vuonna 2007 myös WSOY:n kustantamana suomenkielisenä äänikirjana, jossa lukijana toimii Kari Paju.
Koska useimpien muumikirjojen suomentaja Laila Järvinen kuoli ennen teoksen julkaisua vuonna 1969, tämän kirjan suomensi Kaarina Helakisa.
Kirjan kaikki alkuperäiset kuvituspiirrokset on talletettu Muumimuseoon.
Taidegraafikko Tuulikki Pietilä on tehnyt kirjaan perustuvat kolmiulotteiset muumikuvaelmat "Nuuskamuikkusen teltalla" (1978), "Yksinäiset vieraat" (1983) ja "Yksinäiset vieraat" -triptyykki (1983).
Triptyykki sisältää osat "Vilijonkka pakenee", "Mymmeli ja homssu Tuhto" sekä "Ruttuvaari kohtaa esi-isän". Myös nämä kuvaelmat kuuluvat tamperelaisen Muumilaakso-museon kokoelmaan.
Kankaanpää (täsmennyssivu)
Kankaanpää tarkoittaa seuraavia:
Pyhä Sixtus II
Pyhä Sixtus II (k. 258) oli paavina 30. elokuuta 257 – 6. elokuuta 258. Hän koki marttyyrikuoleman Rooman keisarin Valerianuksen vainoissa.
"Liber Pontificalis"in mukaan Sixtus oli syntyjään kreikkalainen. Hän korjasi Afrikan ja Idän kirkkojen välit, jotka hänen edeltäjänsä Stefanus I oli saanut katkeamaan.
Keisari Valerianuksen vainojen aikaan monet papit ja piispat menettivät henkensä. Sixtus II lukeutui ensimmäisten uhrien joukkoon. Hänet pidätettiin ollessaan toimittamassa messua katakombeissa, josta hänet raahattiin oikeuteen ja teloitettiin 6. elokuuta 258.
XLR-liitin
XLR on erityisesti äänitekniikassa käytetty liitin, jossa on 3–7 napaa.
Äänitekniikassa käytetään useimmiten kolminapaista mallia muun muassa mikrofonien kytkemiseen äänipöytään sekä laitteiden välisiin kytkentöihin, kuten äänipöydän kytkemiseen päätevahvistimiin. Kolminapaisena XLR-liitin mahdollistaa balansoidun kytkennän.
Esimerkiksi Suomessa käytetty 3-napaisten johtojen kytkentätapa on seuraava:
Liittimen keskinastan ollessa alhaalla, numerointi menee seuraavasti:
Johdon on oltava kytketty samaan napaan molemmista päistä. Jos 2. ja 3. napa on kytketty ristiin, johto toimii vaiheenkääntäjänä.
Valotekniikassa yleisesti käytössä olevan DMX-standardin mukaiset liittimet ovat viisinapaisia XLR-liittimiä. DMX-linjan rakentamiseen voidaan käyttää myös kolmi- neli- tai kuusinapaisia XLR-liittimiä. Kolminapaisessa kulkee pelkkä DMX-signaali, neli- ja kuusinapaisissa voidaan signaalin lisäksi kuljettaa myös virtaa.
Tukioppilastoiminta
Tukioppilastoiminta on lähinnä peruskoulun luokilla 7–9 toimiva vertaistukeen perustuva järjestelmä. Tukioppilas auttaa muita oppilaita, yleensä kouluun uusina tulevia oppilaita, ja haluaa toimia vapaaehtoisesti kouluyhteisön hyväksi. Heitä kouluttaa Mannerheimin lastensuojeluliitto. Koulussa toiminnasta vastaa joku koulussa työskentelevistä aikuisista, esimerkiksi opettaja.
Suurin osa tukioppilastoiminnasta on tukioppilaan ja uuden oppilaan välisiä keskusteluja ja yhteistä toimintaa, esimerkiksi pelejä ja leikkejä. Tukioppilas edistää myös omalta osaltaan hyvien ihmissuhteiden syntymistä. Hän pyrkii edistämään myös kouluviihtyvyyden, yhteisvastuun sekä kannustavan ja turvallisen kouluilmapiirin syntyä.
Tukioppilastoiminnan aloitti Suomessa vuonna 1972 Mannerheimin Lastensuojeluliitto. Tukioppilastoimintaa on lähes 90 prosentissa peruskoulun yläluokkien kouluista. Ylemmissä oppilaitoksissa, kuten lukioissa, ammattikouluissa ja yliopistoissa, tukioppilastoiminta tunnetaan nimellä tutortoiminta.
Barbie
Barbie on nukke, joka esiteltiin ensimmäisen kerran Yhdysvalloissa 9. maaliskuuta 1959. Barbieita tuottaa Mattel Inc.
Barbie-nuken keksijä Ruth Handler huomasi, että hänen tyttärensä Barbara leikkisi mieluiten nukeilla, jotka muistuttivat aikuisia, sillä Barbara leikki aikuisia esittävillä paperinukeilla. Siihen aikaan useimmat nuket olivat vauvanukkeja. Ruth Handler ja hänen miehensä Elliot ostivat oikeudet saksalaiseen Bild Lilli-nukkeen, jonka pohjalta alettiin valmistaa uutta aikuisvartaloista muotinukkea. Nukke sai nimensä "Barbie" (koko nimi Barbara Millicent Roberts) Handlereiden tyttären Barbaran mukaan. Barbaran isä oli yksi Mattel-yhtiön perustajista.
Barbien ensimmäinen ja pitkäaikainen poikaystävä on nimeltään Ken (Carson), joka sai nimensä Handlereiden pojalta Keniltä. 2000-luvulla Barbien ja Kenin suhteeseen tuli kolmas pyörä, Blaine (Gordon), australialainen surffari, johon Barbie tutustui ystävänsä Summerin (Blainen sisar) kautta. Myöhemmin Mattel totesi, ettei Blaine ei ollutkaan Barbien poikaystävä, vaan hänen hyvä ystävänsä. )
Barbien sisaruksia ovat Skipper, Chelsea ja Stacie sekä ystäviä (esimerkiksi Midge, Teresa, Christie, Summer ja Marina). Barbie-maailma on kasvanut laajaksi.
Barbiella on ollut kivikkoinen tie menestykseen. Nukkea kritisoitiin muun muassa liiasta povekkuudesta ja laihuudesta. Vuonna 1998 markkinoille tuotiinkin uusi vartalo, jossa Barbien rintoja oli pienennetty sekä lantiota ja vyötäröä levennetty. Suurta ärtymystä varsinkin keräilijöiden keskuudessa on herättänyt Barbien paisunut niin sanottu ilmapallopää: Barbien pään kokoa kasvatettiin noin 8 prosenttia 2000-luvun alkupuolella.
Barbien ympärille on kasvanut joukko oheistuotteita: vaatteiden lisäksi on poneja, autoja, nukkekoti, urheiluvälineitä jne. Lisäksi ilmestyy Barbie-lehti, joka alun perin oli nuorten tyttöjen lehti, mutta se on viime vuosina muotoutunut lasten lehdeksi.
Televisiosarjassa Simpsonit Barbeja parodioi Malibu Stacy -nukkekokoelma.
Haakon (Norjan kruununprinssi)
Prinssi Haakon (koko nimeltään Haakon Magnus, s. 20. heinäkuuta 1973 Oslo) on Norjan kruununprinssi. Hän on kuningas Harald V:n ja kuningatar Sonjan toinen lapsi. Prinssi Haakonilla on isosisko, prinsessa Märtha Louise (s. 1971).
Haakonin ja Märtha Louisen syntyessä Norjassa oli voimassa perustuslaki, jonka mukaan kruunun voi periä vain miespuolinen henkilö. Tästä syystä kruununperilliseksi määräytyi sisaruksista nuorempi, prinssi Haakon. Lakia muutettiin 1990, ja nykyään kruunun perii ensimmäinen lapsi.
Prinssi Haakon avioitui Mette-Marit Tjessem Høibyn (nykyään prinsessa Mette-Marit) kanssa 25. elokuuta 2001. Heidän seurustelunsa synnytti alkuaikoina suurta kohua. Mette-Marit oli yksinhuoltaja ja oli liikkunut nuorempana sellaisten henkilöiden seurassa, joita poliisi pitää pikkurikollisina.
Mette-Marit synnytti pariskunnan ensimmäisen yhteisen lapsen, prinsessa Ingrid Alexandran, 21. tammikuuta 2004 Oslossa. Prinsessa Ingrid on kruununperimysjärjestyksessä toinen isänsä jälkeen. Haakonin ja Mette-Maritin toinen lapsi Sverre Magnus syntyi 3. joulukuuta 2005.
Haakon on myös Mette-Maritin Marius-pojan (s. 13. tammikuuta 1997) isäpuoli.
Barbi
Barbi voi tarkoittaa seuraavia: